text: ছিলারচর ইউনিয়ন বাংলাদেশর ঢাকা বিভাগের মাদারীপুর জেলার মাদারিপুর সদর উপজেলার একটি ইউনিয়ন যা ১৮টি গ্রাম নিয়ে গঠিত।
  
  ভৌগোলিক উপাত্ত
  ছিলারচর ইউনিয়নের মোট আয়তন ৫,৩৭২ একর বা ২১.৭৫ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৪,১৭৯টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
  
  ২০১১ সালের হিসেব অনুযায়ী এ ইউনিয়নে ৯.৩৫ কিলোমিটার পাকারাস্তা ও ৪৯.৮১ কিলোমিটার কাঁচারাস্তা রয়েছে। হাট-বাজার রয়েছে ৪টি। মসজিদের সংখ্যা ৯৯টি এবং মন্দিরের সংখ্যা ৫টি।
  
  জনসংখ্যার উপাত্ত
  বাংলাদেশের ২০১১ সালের আদমশুমারী অনুযায়ী ছিলারচর ইউনিয়নের ৪,১৭৯টি পরিবারে মোট জনসংখ্যা ১৭,৯৯২ জন এবং প্রতি বর্গ কিলোমিটারে ৮৩০ জন লোক বাস করে। এদের মধ্যে ৮,৫৭৩ জন পুরুষ ও ৯,৪১৯ জন মহিলা এবং লিঙ্গ অনুপাত ৯১। মুসলিম ধর্মালম্বী ১৭,৪০৯ জন ও হিন্দু ধর্মালম্বী ৫৮৩ জন।
  
  শিক্ষা
  ২০১১ সালের হিসেব অনুযায়ী ছিলারচর ইউনিয়নের সাক্ষরতার হার ৪৪.৯% (পুরুষ ৪৭.০%, মহিলা-৪৩.০%)। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি মাদ্রাসা, ৫টি ফোরকানীয়া মাদ্রাসা, ১৩টি সরকারি প্রাথমিক বিদ্যালয় এবং ২টি কিন্ডার গার্টেন স্কুল রয়েছে।
  
  উল্লেখযোগ্য স্থান
   আউলিয়াপুর নীলকুঠি - ছিলারচর।
  
  তথ্যসূত্র
  
  বিষয়শ্রেণী:মাদারীপুর সদর উপজেলার ইউনিয়ন
  বিষয়শ্রেণী:মাদারীপুর জেলার ইউনিয়ন
title: ছিলারচর ইউনিয়ন